Zarow

Zarow () je gmejna w braniborskim wokrjesu Wódra-Sprjewja. Wona je sydło hamta Tšemušnica, ke kotremuž słušeja hišće štyri dalše gmejny. Z pjeć tysac wobydlerjemi je Zarow najwjetše sydlišćo při brjoze Tšemušnicy.

Zarow je znaty za swoje termalne žórła a na mineralijach bohate błóto, kotrež słužeše hižo wokoło lěta 1900 lěkowanju kóžnych chorosćow. Wot 1923 ma Zarow oficielny titul Bad.

 Geografija 
mini|left|Při Tšemušnicy w Zarowje
Gmejna leži při sewjernym dźělu Tšemušnicy něhdźe 70 kilometrow juhowuchodnje Berlina, 20 kilometrow sewjerozapadnje Bezkowa a wosom kilometrow južnje Přibora.

Ke gmejnje słušeja nimo Zarowa samoho wot lěta 2002 tež gmejnskej dźělej Nowy Chółm (Neu Gollm) a Pětšojce (Petersdorf).

 Stawizny 
Zarow naspomni so prěni raz hakle w lěće 1463. Mnohe wjesne a ležownostne mjena pokazuja pak na zaše wobsydlenje přez Serbow. Wuwiće něhdy chudeje wjeski zahaji so hakle spočatk 20. lětstotka ze załoženjom prěnich kupjelow a přizamknjenjom na železnisku syć 1912.

 Wosobiny 
W Zarowje bydleše němski pjasćowar Max Schmeling. Sowjetski basnik Maksim Gorkij přebywaše tu w lětomaj 1922/23.

 Žórła 

 Wotkaz 

Kategorija:Sydlišćo we wokrjesu Wódra-Sprjewja
Kategorija:Gmejna w Braniborskej
Kategorija:Prěnje naspomnjenje 1463